(Indsæt eget logo her)

**Fortrolighedsaftale**

Aftalen er indgået mellem [Indsæt virksomhed 1, navn, adresse og CVR-nummer] og [indsæt virksomhed 2, navn, adresse og CVR-nummer]. Herefter vil virksomhederne blive refereret til som Part og fælles som Parterne og/eller refereret til som henholdsvis Afsender eller Modtager, afhængig af om den givne Part giver Oplysninger til den anden Part eller modtager Oplysninger.

1. Fortrolige oplysninger

	1. "Oplysninger" omfatter alle oplysninger og data (uanset om de er mundtlige eller skriftlige), der videregives fra Afsender til Modtager, og som indeholder informationer omkring Afsender eller Afsenders kommercielle anliggender. Det gælder både produktion, drift, produkter, ydelser, know-how, forskning, processer, tekniske informationer, prøver, modeller, tegninger, apparater og alle lignende informationer, data og oplysninger.
	2. Oplysninger skal anses som ”Fortrolige Oplysninger”, hvis:
	* Oplysningerne skriftligt angiver, at Oplysningerne er fortrolige
	* Afsender mundtligt har oplyst Modtager om fortroligheden af Oplysningerne eller
	* Modtager med rimelighed burde have indset, at Oplysningerne skal behandles som Fortrolige Oplysninger. Et eksempel herpå kan være: adgangskoder, oplysninger om regnskab og budget, strategier og forretningsplaner, oplysninger om medarbejdere m.v.
	1. Følgende oplysninger anses dog ikke for Fortrolige Oplysninger, uanset ovenstående:
* Oplysninger, som på tidspunktet for videregivelsen til Modtager, allerede var offentligt tilgængelige eller offentligt kendte;
* Oplysninger, som efter videregivelsen til Modtager bliver offentligt kendte eller offentligt tilgængelige, såfremt dette sker uden Modtagers indblanding eller brud på denne Aftale;
* Oplysninger, som Modtageren med dokumentation herpå var i besiddelse af på tidspunktet for videregivelsen fra Afsender og ikke forinden var erhvervet direkte eller indirekte fra Afsender;
* Oplysninger, som Modtager får fra en tredjepart, der ikke har erhvervet oplysningerne direkte eller indirekte fra Afsender, og som lovligt er i besiddelse af de pågældende oplysninger;
* Oplysninger, som Modtager, med dokumentation herpå, har fået uafhængigt udviklet af sine medarbejdere, samarbejdspartnere eller repræsentanter for Modtager uden brug af Fortrolige Oplysninger, modtaget fra Afsender.
1. Parternes forpligtelser

	1. Modtager skal i henhold til denne Aftale:
* Holde Fortrolige Oplysninger hemmelige og afholde sig fra at videregive Fortrolige Oplysninger til en tredjepart, uanset relation.
* Træffe rimelige foranstaltninger for at sikre, at en tredjepart ikke utilsigtet kommer i besiddelse af de Fortrolige Oplysninger.
* Afholde sig fra at kopiere, reproducere, distribuere eller videregive Fortrolige Oplysninger til andre end ansatte hos Modtager eller repræsentanter, der er direkte involveret i Projektet (forudsat at sådanne ansatte eller repræsentanter er underlagt samme fortrolighed som i denne Aftale).
* Sikre sig, at eventuelle assistenter eller øvrigt personale, som skal beskæftige sig med de Fortrolige Oplysninger, ligeledes har underskrevet en fortrolighedsaftale og er indforstået med reglerne.
	1. Modtager er dog berettiget til at videregive Fortrolige Oplysninger, hvis det er påkrævet i henhold til lovgivningen eller såfremt det kræves af offentlige myndigheder.
1. Ejerskab og garantier

	1. Parterne er enige om, at ejerskabet til Fortrolige Oplysninger forbliver Afsenders, og at ingen licens, patent, ophavsret, varemærker eller anden lignende rettighed bliver tildelt Modtageren under denne Aftale.
	2. Afsender er ikke ansvarlige for nøjagtigheden, fuldstændigheden eller brugbarheden af de Fortrolige Oplysninger. Parterne er enige om, at ingen garantier af nogen art angående de Fortrolige Oplysninger er afgivet i henhold til denne Aftale.
	3. Afsender skal dog sikre sig, at Afsenderen har ret til at videregive de Fortrolige Oplysninger.
2. Ikrafttræden, varighed og opsigelse

	1. Aftalen skal være gældende fra datoen for sidste Parts underskrift, men skal inkludere Fortrolige Oplysninger vedrørende Projektet, der er afgivet fra Afsender til Modtager forud for denne dato.
	2. Aftalen kan opsiges skriftligt med hensyn til yderligere fremtidige Oplysninger af en Part med 30 dages varsel. Rettigheder og forpligtelser med hensyn til Fortrolige Oplysninger skal dog påhvile en Part i en periode på tre år efter opsigelsen. Efter aftalen er ophørt forbliver de Fortrolige Oplysninger fortrolige.
	3. Ved ophør af Aftalen skal Modtager efter anmodning returnere alt materiale, der indeholder Fortrolige Oplysninger til Afsender.
3. Afsluttende bestemmelser

	1. De rettigheder og forpligtelser, der tilfalder en Modtager efter denne Aftale, skal udvides til enhver juridisk enhed, der kontrollerer, kontrolleres af eller er under fælles kontrol med Modtager.
	2. Aftalen udgør hele grundlaget for behandling af Fortrolige Oplysninger mellem Parterne og erstatter eventuelle tidligere aftaler angående samme forhold.
	3. Bestemmelserne i Aftalen kan alene ændres eller frafaldes skriftligt mellem Parterne. Ingen fejl eller forsinkelse i udøvelsen af en rettighed i henhold til Aftale skal anses som et afkald på udøvelsen af en sådan rettighed.
	4. Aftalen kan ikke overdrages uden forudgående skriftligt samtykke fra den anden Part.
	5. Aftalen er underlagt lovgivningen i Danmark.
	6. Enhver tvist som måtte udspringe af Aftalen skal afgøres ved de danske domstole.

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_
[Indsæt fulde navn på Modtager] [Indsæt fulde navn på Afsender]